Şaristanê Barcelona yê Spanya de reya verêne Konferanso Enternasyonalîst ê Katalanan do bêro kerdene. Konferansê bi nameyê 'Pawitişê Şorişê Kurdîstanî û Konfederalîzmê Demokratîkî' zî ewro yo.
Xeylêk welatan ra enternasyonalîstî do tewrê konferansî bibê û konferans armanc keno ke mabênê welatanê Katalan û Kurdîstanî de pirdêk awan bikero. Konferans do tarîxê 19ê temmuze de ke serrgêra Şorişê Rojawanî û Şorişê Spanya ya, bêro kerdene.
Metnê vengdayîşî yê konferansî de bale ameye antene Şorişê Rojawanî ser û ame vatene ke no şoriş sere de ê Katalanî pêro şorişgêran rê bi referansêk. Metn de ame vatene ke konferans de têkoşîno hempar ê vera hemkarîya şîrket û dezgehanê Ewropa yê serê Kurdîstanî bêro ercnayene.
Konferans ewro saete 18.00 de dest pêbikero û verî modelê cinîyan ê Şorişê Rojawanî bêro ercnayene. Roja şemeyî zî karê seba pawitişê Kurdîstanî, roja yewşemeyî karê îdeolojîkî yê têkoşînê şorişgêrî do bêrê ercnayene.
Kesê ke wazenê adresê e-mailî conferenc[email protected] ra eşkenê derheqê konferansî de agahîyan bigêrê.
